ועדת הפנים והגנת הסביבה, כנסת 24, פרוטוקול מספר 94, 2022-01-11 12:00

איתן גינזבורג: אנחנו פותחים את ישיבת וועדת הפנים והגנת הסביבה, היום ט' בשבט תשפ"ב, הצעת טיוטת תקנות הכניסה לישראל (תיקון), התשפ"ב-2021, שנדונה בפעם הקודמת.

איתן גינזבורג: הועלו מספר סוגיות בזמנו, אז אם רשות האוכלוסין וההגירה רוצים להתייחס לתקנות אנחנו נשמח.

תהילה אראל: בפעם שעברה, למרות שזה לא קשור באופן ישיר לתקנות עצמן, דיברנו על משך ההליך, כאשר יש הבדל בין משך ההליך בהליך של ידועים בציבור, לעומת הליך של איחוד משפחות עם אזרח ותושבי קבע, והתבקשנו בעצם להסביר את ההבדלים האלה, כאשר באמת, אנחנו כשהסברנו את זה דיברנו על נקודת המוצא שכבר בה יש הבדל.

תהילה אראל: נקודת המוצא של תעודה ציבורית בעלת תוקף משפטי, וגם בסוף ההליך, כאשר בהליך של חיים משותפים, אפשר פשוט להיכנס להליך זה יום אחד, ויום למחרת להיכנס לתוך ההליך.

תהילה אראל: בהליך של נישואין, זה דורש הרבה יותר מעשה אקטיבי.

תהילה אראל: כשבדקנו את הנתונים בכל הלשכות וגם העברנו אותם אליכם, בעצם רואים שיש הבדל די ברור, שאחוז מסיימי ההליך בהליך אחמ"ש עם עזרה, גדול בכ-25% מאחוז מסיימי ההליך בחיים המשותפים.

תהילה אראל: מה שמוכיח בעצם את הטענה שלנו שבסופו של דבר יש פער בין אחוז מסיימי ההליך ויש סיבה למשך ההליך והבדיקה שצריך לעשות, איטית בעצם כל שנה ולמשך ההליך שעליו אנחנו מדברים.

איתן גינזבורג: 25%, אני מבין את הפער אבל מה אורך ההליך בכל אחד מהנתונים?

תהילה אראל: אורך ההליך בהליך של עיכוב משפחות עם אזרח הוא ארבע שנים, כשאנחנו מדברים על נשואים עם בן זוג זר או בת זוג זרה, משך ההליך בהליך של נישואין עם תושב קבע הוא חמש ורבע שנים, הוא מתחלק גם בתוכו בין ב'1 ל- א'5, אם תרצו אני גם אפרט על זה.

תהילה אראל: משך ההליך בהליך של תושב קבע בחיים משותפים הוא תשע שנים, והליך של אזרח בחיים משותפים הוא שבע שנים.

איתן גינזבורג: טוב רוצים לומר משהו ביחס לסוגיה של הצורך להשוות בין שני ההליכים.

תהילה אראל: המטרה העיקרית של התקנות בעצם נוצר בעקבות הליך בג"צ, עתירת בג"צ שהוגשה, שמדברת על הפער בין האגרות המושתות בהליך של איחוד משפחות עם תושב קבע, למול הליך של איחוד משפחות עם אזרח.

תהילה אראל: היום במצב הדברים, כשאנחנו באנו, וביררנו, ובדקנו את מצב הדברים היום ואת משך ההליך, והבדיקה שנדרשת, שיש צורך בבדיקות האלה.

תהילה אראל: מצאנו גם הצדקה להשוות בין האגרות המושתות בהליכים האלה, ובנוסף כשעשינו את המערך הכולל של הבדיקה כחלק בלתי נפרד מהעניין, מצאנו לנכון להשית אגרה על הליך של חיים משותפים, שבו עד היום לא הושתה אגרה, דבר שברור שהוא לא נכון ולא מוצדק, כי האגרה מושתת בעצם על התשומות שמושקעות בבדיקה, בתחילת ההליך ובסוף ההליך.

איתן גינזבורג: רוצים לומר משהו כללי, מישהו עוד רוצה לומר משהו בהקשרים האלה?

גלעד קריב: רק סוגייה אחת שצריך לשים לב אליה, לגבי סעיף התחילה, שהנוסח המקורי דיבר על ה- 1 בינואר ועכשיו אנחנו כבר אחרי ה- 1 בינואר.

גלעד קריב: השאלה אם רוצים תחילה מיידית או תאריך מסוים?

תהילה אראל: אפשר 1- בפברואר.

איתן גינזבורג: למה ציינתם את בני אותו מין?

תומר מוסקוביץ: מכיוון שב-6ג' צוין במפורש לגבי בני אותו מין, חשבנו שיהיה נכון לצין במפורש גם ב-6ב' כדי שלא יפרשו את זה בטעות שזה לא חל על בני אותו מין.

איתן גינזבורג: נעבור להצבעה לאישור התקנות.

איתן גינזבורג: בעד – 2

איתן גינזבורג: נמנעים – 0 התקנות אושרו

איתן גינזבורג: תודה רבה.

איתן גינזבורג: הישיבה נעולה.